ཚོགས་འདུ་རུ།མི་རིགས་མང་བ་ནི་རང་རྒྱལ་གྱི་ཁྱད་ཆོས་ཆེན་པོ་ཞིག་ཡིན་ཞིང་རང་རྒྱལ་ཡར་རྒྱས་འགྲོ་བའི་མཐུན་རྐྱེན་ཆེན་པོ་ཞིག་ཀྱང་ཡིན།ཀྲུང་ཧྭ་མི་རིགས་དང་མི་རིགས་སོ་སོའི་བར་གྱི་འབྲེལ་བ་ནི་ཁྱིམ་ཚང་ཆེན་པོ་ཞིག་དང་ཁྱིམ་མིའི་བར་གྱི་འབྲེལ་བ་ཡིན་པ་དང་།མི་རིགས་ཁག་བར་གྱི་འབྲེལ་བ་ནི་ཁྱིམ་ཚང་གཅིག་གི་ཁྱིམ་མིའི་འབྲེལ་བ་ལྟ་བུ་ཡིན།མི་རིགས་ཀྱི་གནད་དོན་ཐག་ཡག་པོར་གཅོད་པ་དང་།མི་རིགས་ལས་དོན་ཡག་པོར་བསྒྲུབ་རྒྱུ་དེ་མེས་རྒྱལ་གཅིག་གྱུར་དང་ས་མཚམས་བརྟན་འཇགས་ལ་འབྲེལ་བའི་དོན་ཆེན་ཡིན་ལ།མི་རིགས་མཐུན་སྒྲིལ་དང་སྤྱི་ཚོགས་བརྟན་ལྷིང་དང་འབྲེལ་བའི་དོན་ཆེན་ཡིན་པ་མ་ཟད།རྒྱལ་ཁབ་ཡུན་བརྟན་ཞི་འཇགས་དང་ཀྲུང་ཧྭ་མི་རིགས་དར་རྒྱས་འགྲོ་བའི་དོན་ཆེན་ཞིག་ཀྱང་ཡིན་ཟེར།ཏང་ཡོངས་ཀྱིས་རང་རྒྱལ་ནི་མི་རིགས་མང་པོའི་གཅིག་གྱུར་གྱི་རྒྱལ་ཁབ་ཅིག་ཡིན་པའི་རྩ་བའི་གནས་ཚུལ་འདི་ཡིད་ལ་དམ་པོར་འཛིན་དགོས་ཤིང་།མི་རིགས་མཐུན་སྒྲིལ་དང་རྒྱལ་ཁབ་གཅིག་གྱུར་ལ་སྲུང་སྐྱོང་བྱ་རྒྱུ་དེ་མི་རིགས་ཁག་གི་ཕན་ཁེ་ཆེ་ཤོས་ཡིན་པ་རྒྱུན་འཁྱོངས་དང་།མི་རིགས་སོ་སོའི་མི་དམངས་ཀྱི་ཤེས་རབ་དང་སྟོབས་ཤུགས་གཞི་གཅིག་ཏུ་སྡུད་ཡག་བྱས་ཏེ།བློ་སེམས་མཐུན་པའི་ངངལོ་བརྒྱ་གཉིསཀྱི་ཧུར་བརྩོན་དམིགས་འབེན་མངོན་འགྱུར་དང་།ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་ཡོང་རྒྱུའི་ཀྲུང་གོའི་ཕུགས་འདུན་མངོན་དུ་འགྱུར་རྒྱུར་འབད་བརྩོན་བྱེད་དགོས་ཟེར།